Безумоўна, літаратура аб нашай вёсцы і раёне ёсць: асобнымі раздзеламі ўключана ў кнігу “Памяць”, аднак жа па этнаграфіі раёна амаль не існуе матэрыялаў, як і няма брашуры па матэрыяльнай і духоўнай культуры гэтай мясцовасці. У нашым раёне 140 населеных пунктаў, у некаторых з іх засталося па два-тры жыхары. Праз некалькі гадоў іх ужо можа не быць, а разам з імі знікае і багацейшая народная культура. Даследаваць і захаваць яе вельмі важна.